Source: https://www.tvkas.sk/Pre_zakaznikov/Cena_za_vodne_a_stocne
Timestamp: 2020-08-06 12:47:16+00:00
Document Index: 6535473

Matched Legal Cases: ['§ 9', '§ 9', '§ 5', '§ 14', '§ 17', '§ 2', '§ 3', '§ 8', '§ 9']

CENA ZA VODNÉ A STOČNÉ TVKAS
Úrad pre reguláciu sieťových odvetví ako orgán príslušný na konanie podľa § 9 ods. 1 písm. b) prvého bodu a § 9 ods. 1 písm. c) prvého bodu v spojení s § 5 ods. 6 písm. b) zákona č. 250/2012 Z. z. o regulácii v sieťových odvetviach v znení neskorších predpisov vo veci zmeny rozhodnutia č. 0166/2017/V z 24.02.2017 v znení rozhodnutia č. 0001/2018/V z 21.12.2017 a rozhodnutia č. 0018/2018/V zo dňa 24.10.2018, ktorým určil maximálne ceny za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie a čistenie odpadovej vody verejnou kanalizáciou rozhodol podľa § 14 ods. 11 a 12 a § 17 ods. 2 písm. d) zákona č. 250/2012 Z. z. o regulácii v sieťových odvetviach v znení neskorších predpisov v spojení s § 2 písm. a), b) a d), § 3 , § 8 ods. 1 a § 9 ods. 1 vyhlášky Úradu pre reguláciu sieťových odvetví č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou tak, že pre regulovaný subjekt
IČO: 36 302 724
určil nasledovné ceny vody, ktoré sú platné pre obdobie od 1. januára 2020:
Maximálna cena za
Cena v €/m3
Výrobu a dodávku pitnej vody verejným vodovodom 0,9891 1,19
Výrobu a distribúciu pitnej vody verejným vodovodom 0,6980 0,84
Odvádzanie a čistenie odpadovej vody verejnou kanalizáciou 1,0791 1,29
Úplné znenie rozhodnutia Úradu pre reguláciu sieťových odvetví č. 0001/2018/V zo dňa 27.11.2019 je k dispozícii tu (ceny za výrobu a dodávku pitnej vody a odvádzanie a čistenie odpadovej vody).
Úplné znenie rozhodnutia Úradu pre reguláciu sieťových odvetví č. 0018/2018/V zo dňa 24.10.2018 týkajúce sa výroby a distribúcie pitnej vody verejným vodovodom (platné pre iné vodárenské spoločnosti) je k dispozícii tu (ceny za výrobu a distribúciu pitnej vody).
Vody z povrchového odtoku (zrážkové vody) sú vody z atmosférických zrážok, ktoré sú odvádzané verejnou kanalizáciou. Pokiaľ je zrážková voda vypúšťaná do verejnej kanalizácie, musí byť v zmluve na odvádzanie odpadových vôd verejnou kanalizáciou uvedený výpočet množstva zrážkových vôd. Spôsob výpočtu množstva zrážkových vôd vypúšťaných z nehnuteľnosti do verejnej kanalizácie a ďalšie podmienky stanovuje zákon č. 442 /2002 Z.z. a vyhláška č. 397/2003 Z.z. v znení neskorších predpisov.
Voda z povrchového odtoku (zrážková voda), za ktorú je vlastník nehnuteľnosti povinný platiť, je tá voda, ktorá nevsiakne do zeme, ale zo spevnených plôch nehnuteľnosti je odvedená do verejnej kanalizácie. Na účely spoplatnenia sa určuje množstvo vôd z povrchového odtoku pre každú nehnuteľnosť, z ktorej sa vody odvádzajú priamo kanalizačnou prípojkou alebo voľným povrchovým odtokom cez dažďové vpuste do verejnej kanalizácie.
Ak nie je množstvo vôd z povrchového odtoku odvádzaných do verejnej kanalizácie merané, pre jednotlivé druhy plôch (zaradených v kategóriách A až C) sa množstvo týchto vôd vypočíta podľa vzorca :
Q = Hz x Sr x 10-3
Hz – ročný priemer z dlhodobého zrážkového úhrnu pre danú lokalitu podľa údajov Slovenského hydrometeorologického ústavu vypočítaný z úhrnu zrážok za obdobie predchádzajúcich piatich rokov
Súčiniteľ odtoku ψ podľa povrchu plôch:
Kategória plochy A - zastavané a málo priepustné spevnené plochy (strechy, betónové a asfaltové povrchy) majú súčiniteľ odtoku 0,9
Kategória plochy B - čiastočne priepustné spevnené plochy (dlažby s vyškárovaným pieskom, štrkom, zatrávnené spevnené plochy, zatrávnené strechy, a pod.) majú súčiniteľ odtoku 0,4
Kategória plochy C - dobre priepustné plochy pokryté vegetáciou (trávniky, záhrady a pod.) majú súčiniteľ odtoku 0,05
Redukovaná plocha Sr sa vypočíta:
Kategória plochy A (m2) x 0,9 + kategória plochy B (m2) x 0,4 + kategória plochy C (m2) x 0,05 = redukovaná plocha Sr (m2)
Ročný objem zrážkových vôd (m3/rok) sa vypočíta:
Redukovaná plocha Sr (m2) x ročný úhrn zrážok Hz (mm/rok) x 10-3 = ročný objem zrážkových vôd (m3/rok)
Hz Ročný priemer z dlhodobého zrážkového úhrnu pre danú lokalitu podľa údajov Slovenského hydrometeorologického ústavu vypočítaný z úhrnu zrážok za obdobie posledných piatich rokov podľa lokalít Hz (mm/rok) platný pre rok 2020:
zrážkový úhrn Hz (mm/rok)
Vyúčtovanie množstva zrážkových vôd vo faktúre za fakturačné obdobie:
Vo faktúre je vyúčtované také množstvo z celkového ročného množstva odvedených vôd, ktoré zodpovedá presne počtu dní uvedenému na faktúre (dátum od-do). Výpočet: ročný objem vôd z povrchového odtoku/365 dní = denný objem vôd z povrchového odtoku x počet dní, uvedený na faktúre = fakturovaný objem vôd z povrchového odtoku.
Údaje o zastavaných a spevnených plochách, čiastočne priepustných spevnených plochách, dobre priepustných plochách pokrytých vegetáciou (S) pre účel výpočtu zrážkových vôd sa rozumejú (strechy, spevnené plochy, plochy s vegetáciou ...) sa čerpajú z listu vlastníctva predmetnej nehnuteľnosti.
Producent je povinný poskytnúť prevádzkovateľovi verejnej kanalizácie informácie o veľkosti plôch jednotlivých kategórií. Ak tieto údaje producent neposkytne, prevádzkovateľ verejnej kanalizácie má právo určiť celkovú plochu nehnuteľnosti odhadom a túto plochu zaradiť do kategórie A.
Spôsob výpočtu množstva odvedených vôd z povrchového odtoku je uvedený vo Všeobecných obchodných podmienkach.
Vypočítané množstvo vody odvedené z povrchového odtoku do verejnej kanalizácie sa účtuje v sadzbe stočného, ktoré je stanovené v cenníku dodávateľa v súlade s rozhodnutím Úradu pre reguláciu sieťových odvetví. TU nájdete platné Rozhodnutie URSO č. 0001/2020/V zo dňa 27. 11. 2019 platné od 1.1.2020.